b"\n_START_ARTICLE_\nFrank Rankin\n_START_SECTION_\nKariera\n_START_PARAGRAPH_\nRankin je za\xc4\x8del igrati hokej na ledu v rodnem Stratfordu za tamkaj\xc5\xa1nji klub Stratford Hockey Club. Zatem se je preselil v ligo Ontario Hockey Association, v kateri je zastopal barve dveh \xc4\x8dlanskih amaterskih mo\xc5\xa1tev - Toronto Eaton's in Toronto St. Michael's Majors. Leta 1912 je na 5 tekmah dosegel 20 zadetkov. \xc4\x8ceprav ni nikoli osvojil Pokala Allan, se je v finale pokala uvrstil dvakrat._NEWLINE_Leta 1924 je postal selektor kanadske reprezentance in jo na Zimskih olimpijskih igrah 1924 pripeljal do zlate kolajne._NEWLINE_Leta 1961 je bil posthumno, umrl je \xc5\xbee leta 1932, sprejet v Hokejski hram slavnih lige NHL."